open-index/open-wikipedia-markdown huggingface dataset:
נמסטה

[ממוזער|שמאל|260px|הצמדת כפות הידיים יחד עם חיוך המלווה בברכת "נמסטה" - מנהג תרבותי מקובל ב[הודו]]
**נַמַסטֶה** (בדוונאגרי: **नमस्ते**) היא ברכה מקובלת בתרבות ההינדית הנפוצה בתת-היבשת ההודית, בקרב הפזורה ההינדית ברחבי העולם ובחלקים מסוימים של דרום-מזרח אסיה המסווגים לעיתים כחלק מ"הודו רבתי". במילה זו נעשה שימוש הן כברכת שלום והן כברכת פרידה. בדרך כלל, המילה נאמרת תוך קידה קלה והצמדת כפות הידיים יחד כך שהאצבעות פונות כלפי מעלה והאגודלים קרובים אל החזה. מקור המילה נמסטה מסנסקריט, ופירושה "אני קד לקדושה שבך".

על פי תורת היוגה המחווה נמסטה מייצגת את האמונה שיש ניצוץ אלוהי בתוך כל אחד מאיתנו שנמצא בצ'אקרת הלב. המחווה היא הכרת הנשמה באחד על ידי הנשמה באחר. עבור מורה ותלמיד, נמסטה מאפשרת לשני אנשים להתאחד באופן אנרגטי למקום של חיבור ונצח, חופשי מכבלי הקשר של האגו. אם זה נעשה בתחושה עמוקה בלב ועם הכוח שנכנע, איחוד עמוק של נשמות יכול לפרוח.

## ראו גם
* ברכת שלום תאילנדית

## קישורים חיצוניים

## הערות שוליים

קטגוריה:מחוות גופניות
קטגוריה:ברכות ואיחולים
קטגוריה:הודו: תרבות
קטגוריה:נפאל: תרבות
קטגוריה:סמלים הינדיים
קטגוריה:מחוות של כבוד
איריטייטור

ממוזער|שחזור אפשרי של איריטייטור
**איריטייטור** (שם מדעי: *Irritator*) הוא סוג דינוזאור תרופוד ממשפחת הספינוזאוריים שחי בקרטיקון התחתון, לפני 110 מיליון שנה.

## מאפיינים
מאובניו נמצאו בתצורות במזרח ברזיל בשנת 1996. בסוג איריטייטור מין יחיד - *Irritator challengeri*, על שם דמותו של "פרופסור צ'לנגר" מהספר "העולם שאבד", מאת ארתור קונאן דויל.

תחילה נחשבו שרידיו למאובני פטרוזאור, בשל צורתם הארוכה. מאוחר יותר סווג כסוג של אורניתומים או של טרודון. רק לבסוף התברר שהמאובנים דמו מאוד לגולגולת של ספינוזאורוס, והוא נחשב לקרוב משפחתו. הוא היה קטן מאוד ביחס לספינוזאור, באורך של 6–8 מטרים ומשקל של טונה אחת.

האיריטייטור שנמצא הכיל לסת שבורה גדולה, אך דקה וארוכה ובהם שיניים חרוטיות מאוד. הוא הכיל ראש קטן, אך צוואר וחזה שריריים מאוד. מבנה החרטום העיד על דמיון לתנין (בעיקר של גאביאלים), והיה בעל שקעי חישה שעזרו לו לחוש בתנודות מים. ככל הנראה היה האיריטייטור שוכן מים שצד דגים ויצורים אחרים בחופים ימים, אגמים ונהרות בברזיל הקדומה. עם זאת, נמצא גם פטרוזאור עם סימני נשיכה דומים לשלו ואף איגואנודון צעיר, כך שהתקיים על חיות נוספות מלבד דגים. בנוסף ניזון מנבלות.

## בתרבות
האיריטייטור הופיע במשחקים "Jurassic World: Alive", "עולם היורה: המשחק" ו"פארק היורה 3: בניית פארק".

## קישורים חיצוניים

קטגוריה:בעלי חיים שתוארו ב-1996
קטגוריה:ספינוזאוריים
קטגוריה:דינוזאורים שחיו בקרטיקון תחתון באמריקה הדרומית
קטגוריה:ברזיל: מאובנים
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-1996
באד פלנגן

**באד פלנגן** (באנגלית: **Bud Flanagan**; בשמו היהודי המקורי: **חיים ראובן ויינטרופ**; 14 באוקטובר 1896, וייטצ'אפל, לונדון - 20 באוקטובר 1968, רובע לואישהאם, לונדון) היה אמן מיוזיק הול, בדרן וודוויל וקומיקאי בריטי פופולרי, בשלב מאוחר של הקריירה שלו נעשה גם שחקן טלוויזיה וקולנוע.

על פעילותו בתחום הבידור בתקופת מלחמת העולם השנייה, זכה בהכרה כקצין במסדר האימפריה הבריטית (OBE).

## קישורים חיצוניים

* 

קטגוריה:קומיקאים יהודים בריטים
קטגוריה:קצינים במסדר האימפריה הבריטית
קטגוריה:בריטים ממוצא יהודי-פולני
קטגוריה:בריטים שנולדו ב-1896
קטגוריה:בריטים שנפטרו ב-1968
קטגוריה:מונצחים בשלט כחול של ארגון המורשת האנגלית
ברוס מריאנוף

**ברוס אליוט מריאנוף** (באנגלית: **Bruce Eliot Maryanoff**, נולד ב-26 בפברואר 1947 בפילדלפיה) הוא כימאי יהודי-אמריקאי בתחום הכימיה האורגנית והרפואה. הוא המציא יחד עם ג'וזף גדוקי את התכשיר טופירמאט, החשוב בטיפול באפילפסיה ובמניעת מיגרנה.

## קורות חיים
ברוס מראנוף נולד בפילדלפיה בשנת 1947. כבר בגיל 8 בנה לעצמו מעבדה בבית.
מריאנוף סיים בשנת 1969 תואר ראשון בכימיה וב-1972 דוקטורט בכימיה אורגנית באוניברסיטת דקסל בהנחייתו של פרופ' רוברט הצ'ינס.
בשנים 1972–1974 עשה פוסט-דוקטורט במחלקה לכימיה של אוניברסיטת פרינסטון אצל פרופ' קורט מינסלו.
בשנת 1974 הצטרף מריאנוף למעבדות חברת מקניל  הקשורה לתאגיד ג'ונסון אנד ג'ונסון והתקדם עד לעמדה המדעית הבכירה ביותר בחברה.
בשנת 2010 הוא פרש ממחלקת המחקר ופיתוח של חברת ג'ונסון את ג'ונסון והתחיל לעבוד במכון ברוך בלומברג בדוילסטאון שבפנסילבניה, ובמכון סקריפס למחקר בלה ג'ולה שבקליפורניה.
הוא מכהן כעורך משנה בכתב העת המדעי ACS Medicinal Chemistry Letters.
מריאנוף גילה יחד עם ז'וזף גדוקי את הטופירמאט, תרופה נגזרת סולפמאט של סוכר הפירות - ד-פרוקטוז, שהפכה לתכשיר יעיל באפילפסיה ובמיגרנה. המכירות השנתיות של תרופה זו מגיעות ל-2 מיליארד דולר ויותר. הטופירמאט הוא מרכיב בכמוסה Qsymia נגד השמנת יתר, לצד פנטרמין.
בהמשך פיתח מריאנוף עשרות חומרים מתוכם כ-13 בעלי פוטנציאל לשימוש רפואי.
תרם תרומה חשובה להבנת הסטראו-כימיה למנגנון תגובת ויטיג.
בהמשך עסק בחקר השפעתם של ננוליפידים -דמויי HDL (ליפופרוטאינים בעלי צפיפות גבוהה) במניעת אתרוסקלרוזיס, תרומתם של פפטידים ציקליים כמודולטורים של המיקרוביום במערכת העיכול במניעת אתרוסלקרוזיס ויישום פעילותם של מעכבי HDAC (היסטון דה-אצטילז) כמודולטורים של דרכים אפיגנטיות - למשל בתחום ציסטיק פיברוזיס, הדלדול השרירי השדרתי SMA (אטרופיה שרירית ספינלית)

מריאנוף פרסם 280 פרסומים מדעיים, עורך מספר ספרים וכותב מאמרים.
ברשותו גם 101 פטנטים בארצות הברית.

### חייו הפרטיים
מריאנוף נשוי משנת 1971 לד"ר סינתיה מריאנוף (לבית מילבסקי, ילידת 1949). גם היא כימאית אורגנית ופרופסור במכון ברוך בלומברג.
הם מתגוררים כיום בניו הופ, פנסילבניה.
תחביביו כוללים בישול, גינון, עיצוב אדריכלי, סידור פרחים ומוזיקה. בנוסף יש לו אוסף מובחר של צפרדעי קרמיקה.
כחובבי קפה מושבעים, הקימו בני הזוג מריאנוף את חברת Absolute Palate המייצרת קפה המופק מ"חגורת הקפה קונה" שבהוואי.

## פרסים ואותות הוקרה
*2000 - מדליית "גיבורי הכימיה" של החברה האמריקאית לכימיה
*2000 - חבר בחברה המלכותית לכימיה
*2003 - מדליה לכימיה התעשייתית של החברה האמריקאית לכימיה
*2008 - שמו הונכס להיכל התהילה של המחלקה לכימיה הרפואית של החברה האמריקאית לכימיה
*2008 - פרס אדווארד סוסמן של המחלקה לכימיה רפואית של החברה האמריקאית לכימיה
*2010 - הפרס פאול ארליך של החברה לכימיה טיפולית (Société de Chimie Thérapeutique)
*2013 - פרס א.ב. הרשברג של החברה האמריקאית לכימיה עבור תגליות חשובות של חמרים פעילים מבחינה רפואית

## קישורים חיצוניים
* 
* ביוגרפיה במאמר William Kinney- Tribute to Bruce Maryanoff ב-ARKIVOC 2010
* אתר אוניברסיטת דרקסל

## הערות שוליים

קטגוריה:כימאים יהודים אמריקאים
קטגוריה:ממציאים יהודים אמריקאים
קטגוריה:פרמקולוגים אמריקאים
קטגוריה:פרמקולוגים יהודים
קטגוריה:סגל מכון סקריפס למחקר
קטגוריה:אמריקאים שנולדו ב-1947
נג'יב אפנדי אל-יאסין

**נג'יב אפנדי אל-יאסין** היה ראש העיר חיפה המודרנית הראשון שכיהן במהלך שלטונה של האימפריה העות'מאנית בארץ ישראל.

לאחר שלטונו של ד'אהר אל-עומר אל-זידאני כשליט האוטונומי של הגליל במאה השמונה עשרה, שהסתיים על ידי אחמד אל-ג'זאר שהתמנה למושל עכו ומתוקף תפקידו שלט גם על חיפה. ועם תום מלחמת קרים, נאג'יב כיהן כראש העיר חיפה המודרנית ונחשב על ידי רבים כראש העיר חיפה הראשון, מאחר שאין תיעוד לפני תקופת כהונתו.

## ביוגרפיה
נאג'יב אפנדי נולד למשפחת אצולה טורקית. בתחילת חייו הבוגרים הוא עבד כעורך דין. הוא היה ראש עיריית חיפה בשנים 1873–1877 והוא נחשב לאחד מראשי הערים הראשונים שלה.

נאג'יב שירת נאמנה את האימפריה העות'מאנית וזכה להוקרה ומדליות רבות כאות כבוד לעבודתו. המדליה המפורסמת ביותר שלו הוענקה לו על ידי הקיסר וילהלם השני במהלך ביקורו בחיפה ב-25 באוקטובר 1898.

## הערות שוליים

קטגוריה:ראשי עיריית חיפה
חיים שלי (שיר של עדן בן זקן)

"**חיים שלי**" הוא סינגל שהוקלט על ידי הזמרת הישראלית עדן בן זקן. השיר יצא לאור ב-5 ביוני 2018, כסינגל מתוך האלבום אשר נושא את שמו של האלבום שנקרא חיים שלי, בהוצאת חברת התקליטים NMC יונייטד אנטרטיינמנט. השיר יצא בסמוך לחתונתה של בן זקן.

השיר הגיע למקום השני ברדיו אמצע הדרך, והשני בגלגלצ. השיר נכנס לשלושה מצעדי סוף שנה.

## רקע וכתיבה
השיר נכתב, הולחן והופק על ידי תמר יהלומי ויונתן קלימי. קלימי אף ביצע את השיר בעצמו. גרסתו הועלתה ליוטיוב וצברה למעלה מ-1.8 מיליון צפיות. השיר הוא מעין בלדה ים-תיכונית בו עדן בן זקן מדברת על אהבתה העזה כלפי החתן שלה.

בנוסף לכך, עלה השיר לרשת הזרמת המדיה ספוטיפיי, בסמוך לצאתו כסינגל.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של עדן בן זקן ב-5 ביוני 2018. הקליפ מציג בתוכו קטעים מתוך החתונה של בן זקן. בתחילתו, ניתן לראות את בן זקן נכנסת אל האולם, לבושה ככלה ולאחר מכן אותה ואת בעלה שוקי ביטון.

הקליפ זכה להצלחה חסרת תקדים כאשר צבר למעלה מ-55.7 מיליון צפיות, דבר אשר הופך אותו לאחד מן הקליפים הישראליים הנצפים ביותר בכל הזמנים.

## מיקומי שיא

## גרסאות כיסוי
* יונתן קלימי, שהוא כתב, הלחין והפיק את השיר, הקליט גרסה משלו לשיר.

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים על נישואים
קטגוריה:סינגלים בהוצאת NMC יונייטד אנטרטיינמנט
מי מתגורר בבית היל

**מי מתגורר בבית היל** (באנגלית: **The Haunting of Hill House**) היא סדרת טלוויזיה אמריקאית מסוגת אימה על-טבעית, שנוצרה על ידי מייק פלנגאן. היא מבוססת על סיפור משנת 1959 באותו שם שנכתב על ידי שירלי ג'קסון, ועל הסרט "הרדיפה" משנת 1999 ששודר בנטפליקס. העונה הראשונה כוללת עשרה פרקים ושודרה לראשונה ב-12 באוקטובר 2018.

לאור הצלחת הסדרה הוכרזה סדרת ההמשך "מי מתגורר באחוזת בליי" שתתבסס על הסיפור "טבעת החנק" (תורגם גם כ"פיתול כפול", באנגלית "The Turn of the Screw") של הסופר הנרי ג'יימס משנת 1898. הסדרה לא תהווה המשך לסיפור על בית היל, אם כי חלק מצוות השחקנים יחזור לשחק בה בתפקידים אחרים. צילומי הסדרה יחלו בספטמבר 2019 בוונקובר.

## עלילה
בקיץ 1992, יו ואוליביה קריין עוברים זמנית לאחוזה, בית היל, יחד עם חמשת ילדיהם: סטיבן, שירלי, תיאודורה (תיאו), לוק ואלינור (נל). הם חווים הופעות פרנורמליות ואובדן טראגי, שמכריחים אותם לצאת מהבית. באוקטובר 2018, 26 שנה אחרי הרדיפות, האחים קריין ואביהם המנוכר, יו, התאחדו שוב לאחר שהכה עליהם שוב אסון, ואילצו אותם להתעמת עם השדים הפנימיים שלהם מילדותם המשותפת תוך התאבלות על אבדותיהם.

## ליהוק
### תפקידים ראשיים
* מיכיל האוסמן מגלם את סטיבן קריין, הבן הבכור של המשפחה. כאדם מבוגר הוא סופר, מפורסם בכתיבה על חוויית משפחתו בבית היל.
** פקסטון סינגלטון מגלם את סטיבן הצעיר.
* אליזבת ריזר מגלמת את שירלי האריס (ממשפחת קריין), הבת הבכורה של המשפחה, לה ולבעלה יש בית לוויות. יש לה בן אחד ובת אחת משלה.
** לולו וילסון מגלמת את שירלי הצעירה.
* קייט סיגל מגלמת את תיאודורה "תיאו" קריין, הילדה האמצעית מתוך החמש. עכשיו היא פסיכולוגית לילדים.
** מקנה גרייס מגלמת את תיאו הצעירה.
* אוליבר ג'קסון-כהן מגלם את לוק קריין אחד מהתאומים, שני הילדים הצעירים ביותר במשפחה. הוא נאבק בהתמכרות לסמים כבוגר.
** ג'וליאן היליארד מגלם את לוק הצעיר.
* ויקטוריה פדרטי מגלמת את אלינור "נל" ואנס (ממשפחת קריין), התאומה של לוק. היא מעולם לא התגברה לגמרי מהרדיפה שחוותה כשהתגוררה בבית היל.
** ויולט מקגרו מגלמת את נל הצעירה.
* קארלה גוג'ינו מגלמת את אוליביה קריין, אם המשפחה, שעיצבה בתים.
* טימותי האטון מגלם את יו קריין, אב המשפחה, בונה בתים.
** הנרי תומאס מגלם את יו הצעיר.
* אנתוני רוביבר מגלם את קווין האריס, בעלה של שירלי.
* סמנתה סלויאן מגלמת את ליי.
* אנבת' גיש מגלמת את קלרה דאדלי.
* רוברט לונגסטריט מגלם את מר דאדלי

## פרקים

## קישורים חיצוניים
* 
* 
* מי מתגורר בבית היל באתר סרט
* 
* 
* 
* 
* 

## הערות שוליים

קטגוריה:נטפליקס: תוכניות וסדרות

קטגוריה:סדרות דרמת אימה
קטגוריה:סדרות טלוויזיה אמריקאיות שעלו לשידור בשנת 2018
הארמייה ה-11 (ברית המועצות)

**הארמייה ה-11** (ברוסית: **армия я-11**) הייתה ארמייה של הצבא האדום שלחמה בפלישת ברית המועצות לפולין ובמלחמת העולם השנייה.

## היסטוריה
היחידה הוקמה ב-7 בספטמבר 1939 על בסיס היחידות שהיו ממוקמות במינסק. היא השתתפה בפלישת ברית המועצות לפולין לאחר סיום הפלישה וסיפוח המדינות הבלטיות הארמייה התמקמה בליטא הסובייטית.  

ביוני 1941 ארמייה ה-11 החלה בקרבות מגננה באזור. כבר בימים הראשונים מטה הארמייה איבד את השליטה על הכוחות והם החלו בנסיגה לא מאורגנת מזרחה. יתרה מכך, מטה הארמייה איבד את הקשר עם סטבקה והערכה הייתה שאנשי הפיקוד העליון של הארמייה נפלו בשבי. בתחילת יולי 1941 חלק קטן מהיחידות הצליח להתרכז באזור פולוצק ונפגש עם מטה הארמייה. באותה עת הארמייה איבדה כ-60% הכוח שלה וכ-75% מהציוד.

במהלך יולי 1942 הארמייה ה-11 שתוגברה בכוח אדם וציוד השתתפה במבצע דמיאנסק. בתחילת אפריל 1943 הארמייה הועברה לעתודה ורוב יחידותיה הועברו לארמייה ה-68. במהלך שנת 1943 היא לחמה באזור בריאנסק. במהלך דצמבר 1943 יחידותיה פוזרו בין ארמייה ה-48 וארמייה ה-63 והמטה שלה הועבר לעתודה.

## מפקדים
* ניקיפור מדבדב (ספטמבר 1939 - יולי 1940)
* וסילי מורוזוב (יולי 1940 - נובמבר 1942)
* פאבל קורוצ'קין (18 בנובמבר 1942 - 14 ביולי 1943) 
* אנטון לופטין (15 במרץ 1943 - 14 ביולי 1943) 
* איוואן פדיונינסקי (14 ביולי 1943 - 23 בדצמבר 1943

## קישורים חיצוניים

* הארמייה ה-11 באתר samsv 

11
קטגוריה:זירת מזרח אירופה במלחמת העולם השנייה 
11
ארמייה 11
1120-1129 לפנה"ס

**שימו לב: ערך זה מכיל אירועים מן השנים 1129 - 1120 לפני הספירה **

## אירועים ומגמות

* 1126 לפנה"ס - תימוטאוס, מלכה האגדי של אתונה, מת לאחר שלטון שנמשך 8 שנים, הוא מוחלף על ידי מלנאוס מפילוס שהיה צאצא מדור חמישי לנלאוס.
* 1122 לפנה"ס - ייסוד שושלת ג'ואו בסין.
* 1120 (בערך) - חורבן טרויה.
* תקופת השופטים בארץ ישראל.

## אנשים משמעותיים

* נבוכדנצר הראשון – מלך בבל בשנים 1123–1146 לפנה"ס (או בשנים 1126–1103 לפנה"ס לפי הכרונולוגיה התיכונה).

*
קטגוריה:המאה ה-12 לפנה"ס
1130-1139 לפנה"ס

**שימו לב: ערך זה מכיל אירועים מן השנים 1139 - 1130 לפני הספירה**

## אירועים ומגמות
[ממוזער|רעמסס השביעי מתחיל את שלטונו כמלך השישי מהשושלת ה-20 ב[מצרים העתיקה|מצרים.]]
* 1137 לפנה"ס - רעמסס השביעי מתחיל את שלטונו כמלך השישי מהשושלת ה-20 במצרים.
* 1135 לפנה"ס - אוקסינטס, מלכה האגדי של אתונה, מת לאחר שלטון שנמשך כ-12 שנה, הוא מוחלף על ידי בנו הבכור אפיאדס.
* 1134 לפנה"ס - אפיאדס, מלכה האגדי של אתונה, נרצח ומוחלף על ידי אחיו הצעיר תימוטאוס לאחר שהספיק לשלוט כשנה.

## אנשים משמעותיים
* רעמסס השביעי 

*
קטגוריה:המאה ה-12 לפנה"ס
ארמיית המשמר ה-11

**ארמיית המשמר ה-11** (ברוסית: **гвардейская армия я-11**) הייתה ארמייה של הצבא האדום שלחמה במלחמת העולם השנייה.

## היסטוריה
ארמיית המשמר ה-11 הוקמה ב-1 במאי 1943 תוך ניצול היחידות של הארמייה ה-16. ביוני 1943 הארמייה הוצבה בחזית המערבית והשתתפה במבצע קוטוזוב. בהמשך היא התקדמה מערבה תוך שחרור חלקים של בלארוס הסובייטית וליטא הסובייטית. בהיותה חלק של החזית הבלארוסית השלישית היא השתתפה במבצע פרוסיה המזרחית.

בסיום הלחימה הארמייה הייתה ממוקמת בשטח מחוז קלינינגרד. בשנת 1968 יחידות הארמייה השתתפו בהפלישה הסובייטית לצ'כוסלובקיה. לאחר התפרקות ברית המועצות הארמייה פורקה וחלק מהיחידות שלה הועברו תחת פיקוד של הצי הבלטי.

## מפקדים (במהלך מלחמת העולם השנייה)
* איוואן בגרמיאן (אפריל 1943 - נובמבר 1943)
* אלכסנדר קסנופונטוב (נובמבר 1943)
* קוזמה גליצקי (נובמבר 1943 - יולי 1945)
## קישורים חיצוניים
* ארמיית המשמר ה-11 באתר samsv 

11
11
אוקסינטס

**אוקסינטס** (ביוונית עתיקה: **Οξύντης**) היה מלך אגדי באתונה, בנו של דמופון  (ונכדו של תזאוס). היו לו שני בנים, אפיאדס  (Ἀφείδας) ותימוטאוס  (Θυμοίτης). אפיאדס ירש את המלוכה מאביו לאחר מותו אך נרצח לאחר כשנה על יד אחיו תימוטאוס שירש את מקומו.

תימוטאוס, בנו של אוקסינטס, היה צאצאו האחרון של תזאוס שמלך באתונה.

## הערות שוליים

קטגוריה:מלכי אתונה העתיקה
פיאט 418

**פיאט 418** (באיטלקית: **Fiat 418**) הוא אוטובוס מתוצרת חטיבת כלי הרכב המסחריים של פיאט ("Fiat Veicoli Industriali" ) מקונצרן הרכב האיטלקי **[[פיאט]]** אשר יוצר בין השנים 1972–1982.

יוצרו 6,796 יחידות.

## דגמי "פיאט 418"
* "Fiat 418 AC" - אורך 10.00 מטר, 3 דלתות, אוטובוס עירוני.
* "Fiat 418 AL" - אורך 11.00 מטר, 2-3 דלתות, אוטובוס עירוני, אוטובוס פרברי.

## גלריה

קובץ:Fiat 418 AC Cameri 3123.jpg | פיאט 418
קובץ:Fiat 418 AC Portesi VS880 4912.jpg | פיאט 418
קובץ:Via del Panzani a Piazza della Stazione felé nézve. Fortepan 93459.jpg | פיאט 418

## ראו גם
* פיאט
* פיאט 306
* פיאט 314
* פיאט 320
* פיאט 343
* פיאט 411
* פיאט 470

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1972
קטגוריה:כלי רכב איטלקיים
418
הר קאסלגארד

**הר קאסלגארד** (באנגלית: **Mount Castleguard **- מילולית: טירת המשמר) הוא הר מבודד הממוקם בקצהו הדרומי של שדה הקרח קולומביה, בקצהו הצפוני של הפארק הלאומי באנף.

ההר ממוקם על קו פרשת המים של אמריקה, המהווה את הגבול בין פרובינציית אלברטה ופרובינציית קולומביה הבריטית שבקנדה.

גובהו של ההר 3,083 מטרים מעל פני הים; ההר מתנשא לגובה של 443 מטרים מעל סביבתו.

## היסטוריה
### מקור השם
שמו של ההר ניתן לו בשנת 1918, על ידי המודד ארתור אוליבר וילר, אשר קרא להר בשם זה, בשל מראהו דמוי הטירה, הניצבת על המשמר וצופה על שדה הקרח.

### הטיפוס על ההר
הטיפוס הראשון לפסגת ההר בוצע על ידי ועדת הגבול הבינפרובינציאלית (אשר קבעה את הגבול בין פרובינציית קולומביה הבריטית ופרובינציית אלברטה, לאורך קו פרשת המים) בשנת 1919.

## לקריאה נוספת
• Robert W. Sandford, **[https://books.google.co.il/books?id=2aPnUlT5HAkC&pg=PA156&lpg=PA156&dq=%22Mount+Castleguard%22&source=bl&ots=FC3OEKa-rf&sig=8FOOQY3NBmV5wDVHqfCWYn1_0-I&hl=en&sa=X&ved=2ahUKEwjSlIryhZLeAhWQposKHaPWDOA4ChDoATADegQIBhAB#v=onepage&q=%22Mount%20Castleguard%22&f=false Ecology & Wonder in the Canadian Rocky Mountain Parks World Heritage Site]**, P 156

• E. J. Hart, **[https://books.google.co.il/books?id=bILM0XA3Jm8C&pg=PA138&lpg=PA138&dq=%22Mount+Castleguard%22&source=bl&ots=ZLSk5MoKmr&sig=McM4af3Nm-Ts_rUUZ8VJ7j_Cpuc&hl=en&sa=X&ved=2ahUKEwjSlIryhZLeAhWQposKHaPWDOA4ChDoATAEegQIBRAB#v=onepage&q=%22Mount%20Castleguard%22&f=false Jimmy Simpson: Legend of the Rockies]**, PP 138, 142

• James Monroe Thorington, **[https://books.google.co.il/books?id=cfZdGsxWNJsC&pg=PA50&lpg=PA50&dq=%22Mount+Castleguard%22&source=bl&ots=HOm8cHllvA&sig=k7mNMnuTmISf15BAlT6ON9oN4NA&hl=en&sa=X&ved=2ahUKEwjSlIryhZLeAhWQposKHaPWDOA4ChDoATABegQICBAB#v=onepage&q=%22Mount%20Castleguard%22&f=false The Glittering Mountains of Canada: A Record of Exploration and Pioneer Ascents in the Canadian Rockies 1914-1924]**, PP 49-51

• Alan Carscallen, **[http://www.skimuseum.ca/documents/annuals/1938-39_pt59_pg98-100.pdf TSummer Ski-ing on the Columbia Icefields]**

• M. Ednie, M.N. Demuth, and B. Shepherd, **[http://publications.gc.ca/collections/collection_2017/rncan-nrcan/M183-2/M183-2-8228-eng.pdf Mass balance of the Athabasca and Saskatchewan sectors of the Columbia Icefield, Alberta for 2015 and 2016]**, GEOLOGICAL SURVEY OF CANADA OPEN FILE 8228, P. ii

## קישורים חיצוניים

* הר קאסלגארד באתר "אנציקלופדיית ההרים הקנדית"
* הר קאסלגארד באתר albertawow
* הר קאסלגארד באתר summitpost
* הר קאסלגארד באתר peakbagger
* תיאור הטיפוס על הר קאסלגארד

## הערות שוליים

קאסלגארד
קאסלגארד
פסגת אאוטלוק

**פסגת אאוטלוק** (באנגלית: **Outlook Peak**) הוא הר ברכס הנסיכה מרגרט באזור קיקיקטאלוק בטריטוריית נונאווט שבקנדה.

הר ממוקם בקצה של כיפת הקרח מולר, והוא חלק מהרי הקורדילרה הארקטית.

גובהו של ההר 2,210 מטרים מעל פני הים (והוא הרביעי בגובהו בנונאווט).

ההר מתנשא לגובה של 2,210 מטרים (ההר השני בהתנשאותו בנונאווט).

ההר הוא הגבוה בהרי האי אקסל הייברג.

## קישורים חיצוניים
* פסגת אאוטלוק באתר "אנציקלופדיית ההרים הקנדית"
* פסגת אאוטלוק באתר peakbagger
* תחזית מזג אוויר עדכנית ארוכת טווח עבור פסגת אאוטלוק (לפי גבהים)

## הערות שוליים

אאוטלוק
אאוטלוק
הר הקטור (אנטארקטיקה)

**הר הקטור** (באנגלית: **Mount Hector**) הוא הר מכוסה שלג הממוקם בין הר פרנסיס והר פריאם בחלקו הדרומי של הרכס הטרויאני בחצי האי האנטארקטי שבאנטארקטיקה.

גובהו של הרכס 2,225 מטרים מעל פני הים.

## היסטוריה
### גילוי הרכס

הרכס מופה לראשונה על ידי הסקר האנטארקטי הבריטי, בשנת 1955.

### מקור השם

שמו של הרכס ניתן לו על ידי ועדת השמות האנטארקטית של בריטניה, והוא נקרא על שם הקטור, בנו של פריאמוס והמפקד העליון של הברית הטרויאנית המתוארת באיליאדה מאת הומרוס.

## קישורים חיצוניים
* הר הקטור באתר הסקר הגאולוגי של ארצות הברית
* הר הקטור באתר הגאזט האנטארקטי SCAR של ממשלת אוסטרליה
* הר הקטור באתר peakbagger

## הערות שוליים

הקטור
הארמייה ה-12 (ברית המועצות)

**הארמייה ה-12** (ברוסית: **армия я-12**) הייתה ארמייה של הצבא האדום שהשתתפה בפלישת ברית המועצות לפולין ובמלחמת העולם השנייה.

## היסטוריה
הארמייה הוקמה ב-24 בספטמבר 1939 על בסיס היחידות שהיו ממוקמות באזור קייב. היא השתתפה בפלישת ברית המועצות לפולין לאחר סיום הפלישה הארמייה עברה ארגון מחדש. יחידות הפרשים בוטלו והתווספו יחידות הטנקים. כמו כן הוגדל מספר יחידות רגלים ומספר התותחים בכל יחידה הוגדל. 

ביוני-יולי 1940 הארמייה ה-12 השתתפה בסיפוח הסובייטי של בסרביה ובוקובינה הצפונית.  

לאחר פלישת וורמאכט לברית המועצות הארמייה ה-12 נכללה בכוחות של החזית הדרום-מערבית. היא השתתפה בקרב אומן, ספגה אבדות קשות וכותרה. ב-7 באוגוסט מפקד הארמייה עם המטה שלו נפל בשבי. ב-10 באוגוסט הארמייה פורקה. 

במהלך אוגוסט 1941 ארמייה ה-12 הוקמה מחדש. בספטמבר 1941 היא הוצבה בגדה השמאלית של הדנייפר במטרה להגן על העיר זפוריז'יה. לאחר קרבות היא נסוגה מזרחה ובקיץ 1942 לחמה באזור נהר הדון. ב-20 בספטמבר 1942 הוחלט לפרקה אותה. רוב היחידות הועברו לארמייה ה-18.

ב-20 באפריל 1943 הוחלט להקים את הארמייה ה-12 מחדש. לראש מטה מונה מארק בירמן. לאחר התארגנות היא הוצבה באזור דונבס והשתתפה במתקפה סובייטית באזור ביחד עם הארמייה השישית. ביחד עם יחידות נוספות היא שחררה את העיר זפוריז'יה.

ב-10 בנובמבר 1943 הארמייה פורקה.

## מפקדים
* איוואן טיולנב (ספטמבר 1939)
* פיליפ פארוסינוב (אוקטובר 1939 - מרץ 1941)
* פאבל פונדלין (11 במרץ 1941 - 10 באוגוסט 1941) - נפל בשבי.

* איוואן גלאנין (25 באוגוסט 1941 - 16 באוקטובר 1941) 
* קונסטנטין קורוטייב (16 באוקטובר 1941 - 5 באפריל 1942)
* אנדריי גרצ'קו (5 באפריל 1942 - 3 בספטמבר 1942)
* אלכסנדר סוקולסקי (4 בספטמבר 1942 - 13 בספטמבר 1942)
* ניקולאי קיריצ'נקו (13 בספטמבר 1942 - 20 בספטמבר 1942)

* איוואן שלמין  (20 באפריל 1943 - 19 במאי 1943) 
* אלכסיי דנילוב  (19 במאי 1943 - 30 באוקטובר 1943)

## קישורים חיצוניים
* הארמייה ה-12 באתר samsv 

12
קטגוריה:זירת מזרח אירופה במלחמת העולם השנייה 
12
מיגל סנדובל

**מיגל סנדובל** (באנגלית: **Miguel Sandoval**; נולד ב-16 בנובמבר 1951) הוא שחקן קולנוע וטלוויזיה אמריקאי.

## ביוגרפיה
סנדובל נולד בנובמבר 1951 בוושינגטון די. סי. למשפחה ממוצא מקסיקני. הוא החל לעבוד כשחקן ב-1975 בבית ספר לפנטומימה באלבקרקי, ניו מקסיקו. בשנות ה-80 הוא גם החל לשחק מעל במות שונות.

הופעתו הראשונה על המסכים הייתה בסרט פעולה בשם "Timerider: The Adventure of Lyle Swann" משנת 1982 ולאחר שנתיים בסרטו של אלכס קוקס ריפו מן בתור ארצ'י. הוא השתתף בעוד סרט שלו בשנת 1986 - "סיד וננסי".

ב-1987 שיחק ב"Walker" את פארקר פרנץ'. בשנת 1989 שיחק בדרמה הקומית "עשה את הדבר הנכון" של הבמאי ספייק לי.

ב-1991 שוב שיחק בסרטו של ספייק לי "קדחת הג'ונגל", שם גילם שוטר. ב-1992 הופיע בסדרה "פרקליטי אל איי".

ב-1993 שיחק בסרט המדע הבדיוני "פארק היורה" בתור חואניטו רוסטנגו, בעלי מכרה המלא ביתושים משומרים הנראה בתחילת הסרט והופיע בסדרה "לויס וקלארק: הרפתקאותיו החדשות של סופרמן".

ב-1994 השתתף בסרט הטלוויזיה "וידויים: שתי פנים של רוע", לצדם של ג'ייסון בייטמן וגלוריה ראובן. בנוסף, שיחק בסרט "משאלת מוות 5" בתור סגן הקטור ואסקז. באותה שנה שיחק בסרט "סכנה ברורה ומיידית כברון הסמים אסקובדו לצידו של האריסון פורד. בשנה שלאחר מכן שיחק בסרט "משחק הוגן" את אמיליו חואנטרנה ושוב את אסקובר בקומדית הפשע "תפוס את שורטי".

ב-1997 קיבל הופעה בסדרה המצליחה "סיינפלד" בתפקיד מרצ'לינו. באותה שנה שיחק במיני-סדרה "House of Frankenstein" ברשת NBC, בדמותו של הבלש חואן "צ'ה צה" צ'אקון. 

בשנת 2000 שיחק בסרט "דברים שאפשר לדעת עליה" של רודריגו גרסיה. אותה שנה שיחק גם בסרט הפשע "The Crew", ובדרמת הפשע "פאניקה" לצד ג'ון ריטר, ושיחק בסדרת הילדים הרפתקאות ג'קי צ'אן. שנה לאחר מכן שיחק בסרט שאיפות המבוסס על חייו של סוחר הסמים ג'ורג' יאנג. אותה שנה גם הופיע בסדרה זהות בדויה.

ב-2002 שיחק בסרט הפעולה "בליסטיק", ובאותה שנה גילמה את עורך הדין מרטינז בסדרת הדרמה המשפטית "בית המשפט" ב-ABC, ובוטלה לאחר עונה אחת.

בשנת 2003 שיחק בסדרת המשטרה "10-8: שוטרים בתפקיד" ברשת ABC, בדמותו של בתפקיד הקפטן אוטיס בריגס. 

ב-2005 הופיע בסדרה "מדיום" בתור מנואל דבלוס, תפקיד שהצליח מאוד עד שהסדרה הסתיימה. הוא גם ביים מספר פרקים בסדרה.

ב-2008 שיחק בדרמה הקומית "יין, סיפור אהבה" לצד אלן ריקמן. ב-2009 שיחק בסרט "ברונו" בתפקיד עצמו. שנה לאחר מכן הופיע בסדרה הקומית "הפמליה" ב-HBO.

ב-2013 שיחק בסרט האימה "השער". שנה לאחר מכן דיבב בסרט "ספר החיים" וגם הופיע בסדרה "דאלאס". באותה שנה שיחק בסדרה "Bad Judge" בתפקיד השופט הרננדז.

ב-2016 שיחק בסרט הפעולה "נמלטת" בתור ארתורו ריוס. ב-2018 השתתף בסדרה "תחנה 19", ובמיני-סדרה "חפצים חדים". בשנת 2022 לוהק סנדובל לתפקיד בסדרת הטלוויזיה "הדיפלומטית".

## חיים אישיים
כיום הוא גר בלוס אנג'לס, נשוי ללינדה סנדובל ואב לאוליביה סנדובל.

## קישורים חיצוניים

קטגוריה:אמריקאים ילידי וושינגטון די. סי.
קטגוריה:שחקני קולנוע וטלוויזיה אמריקאים
קטגוריה:במאי טלוויזיה אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1951
אריק אדלשטיין

**אריק אדלשטיין** (באנגלית: **Eric Edelstein**; נולד ב-23 באפריל 1977) הוא שחקן וקומיקאי אמריקאי ממוצא יהודי. הוא משמש בעיקר כשחקן אופי וכמדבב.

## ביוגרפיה
אדלשטיין נולד באפריל 1977 ליד נהר פטוקסנט שבמפרץ צ'ספיק שבמרילנד. 

## קריירה
את קריירת המשחק שלו החל בשנת 2003 בסדרת דרמת-הפשע "קארן סיסקו" (אנ') של ABC ובסדרת הקומדיה "All That", בהם שיחק בתפקידי אורח. בשנים שאחריהם שיחק בעוד כמה תפקידים בהופעות בודדות בסדרות: "Quintuplets", ג'ואי, בטי בה שימש בתפקיד בן, מחלקת גנים ונוף, קומדיית המצבים תרגיע של לארי דייוויד, עובדים מצטיינים בה שיחק איש אבטחה, סדרות באתר CollegeHumor, אבא אמריקאי בה דיבב בכמה קולות, הדרמה המשטרתית גרים, משפחה מודרנית, חסרי בושה, הבחורה החדשה בתפקיד אלביס, לגיטימי, הקומדיה משפחה בהפרעה, דיבב במספר סרטי אנימציה כמו שומרי הגלקסיה, ברוקלין תשע-תשע בתור קורט אוברפ ובסדרת האימה הקומית "Twin Peaks".

## פילמוגרפיה

### טלוויזיה
*קארן סיסקו (אנ') (2003)
*משפחה בהפרעה (2013)
*לגיטימי (2013) 
*היסטוריה שתויה (2013, 2018, 2019)
*מפלצות נגד חייזרים (2014-2013) - דיבוב
*קלארנס (אנ') (2017-2013) - דיבוב 
*בא בדוב (2015-הווה) - דיבוב
*סיבוכים (2015) 
*שומרי הגלקסיה (2015) - דיבוב 
*חמוץ מתוק (2017-2015)
*ברוקלין תשע-תשע (2016)
*אהבה (2017)
*טווין פיקס (2017)
*הגולדברגים (2018)
*עלייתם של צבי הנינג'ה (2019) - דיבוב 
*חדר 104 (2019)
*צעד וחצי (2020) - דיבוב
*הרוח ומולי מגי (2022-2021) - ג'ף
*מינקס (2022 - הווה)
*כל האמת (אנ') (2025)

## קישורים חיצוניים

קטגוריה:שחקני קולנוע וטלוויזיה יהודים אמריקאים
קטגוריה:מדבבים יהודים אמריקאים
קטגוריה:אמריקאים שנולדו ב-1977
רבי זכאי דכבול

**רַבִּי זַכַּאי דְּכָבוּל** היה אמורא ארצישראלי בדור הראשון, שפעל בעיר כָּבוּל שבגליל המערבי במאה ה-3.

בתלמוד הירושלמי נמסרה בשמו הלכה הנוגעת לתיקון טעויות בקריאת התורה בבית הכנסת, אשר רבי ירמיה ורבי זירא דנו בה אגב מקרה שאירע בבית הכנסת של סכנין.

במספר ברייתות נזכר ביקורם של יהודה והלל, בניו של רבן גמליאל ברבי, אצל רבי זכאי דכבול, וכי בני העיר כבול חלקו להם כבוד רב במזון ובשתייה, וכן העמידו לרשותם את בית המרחץ המקומי.

במדרש ויקרא רבה נזכר רבי זכאי דכבול כדרשן, אשר דרש את הפסוק מספר קהלת  על מאורע שהתרחש בעירו, בו במהלך סעודת נישואי בנו של אחד מגדולי כבול, מת הבן מנחש שהכישו בשעה שהלך להביא חבית יין לסועדים.

על שמו של האמורא קרויה כיום "מערת זכאי" הסמוכה לכאבול.

## לקריאה נוספת
*ד"ר מ' מרגליות, **אנציקלופדיה לחכמי התלמוד והגאונים**, הוצאת יהושע צ'צ'יק, תל אביב, כרך א', 269-268.

## קישורים חיצוניים

## הערות שוליים

קטגוריה:הדור הראשון לאמוראי ארץ ישראל
ואלרי טודורובסקי

**ואלרי פטרוביץ' טודורובסקי **(ברוסית: **Вале́рий Петро́вич Тодоро́вский**; נולד ב-8 במאי 1962, אודסה, אוקראינה הסובייטית, ברית המועצות) הוא במאי קולנוע, תסריטאי ומפיק רוסי. בנו של במאי הקולנוע פיוטר טודורובסקי.

## ביוגרפיה
ולרי טודורובסקי נולד ב-8 במאי 1962 באודסה לבמאי הקולנוע פיוטר יפימוביץ' ולמריה גריגורייבנה. ב-1978 הוא כיכב בסרטו של יולי רייזמן "האישה הזרה" בתפקיד הבן של הדמות הראשית.

בשנת 1984 סיים את לימודי התסריטאות במכון VGIK (בסדנא של קירה פראמונובה ועיסאי קוזנצוב).

במרץ 2000 מונה לסמנכ"ל ערוץ RTR להפקות קולנוע ומשנת 2003 היה ליועץ מנכ"ל הערוץ לענייני הפקות קולנוע וניהל את מחלקת הפקות הקולנוע של הערוץ, יחד עם חברת ההפקות שהקים Rekun TV. בסוף 2007 עזב את הערוץ.

בשנת 2005 הקים עם ואדים גוריאנינוב ולאוניד לבדב את חברת ההפקות "החץ האדום".

ב-3 בפברואר 2012 נרשם כתומך במיכאיל פרוחורוב בבחירות לנשיאות רוסיה.

## משפחתו
טודורובסקי היה נשוי פעמיים:
* אשתו הראשונה — נטליה טוקארבה (ילידת 1965; בתה של התסריטאית ויקטוריה טוקארבה).
** בן — פיוטר טודורובסקי (יליד 1986), עיתונאי ובמאי.
*** נכד — סרגיי (יליד 2007).
*** נכדה — אנה (ילידת 2008).
** בת — יקטרינה טודורובסקאיה (ילידת 1995), סטודנטית הפקולטה לשפות זרות של אוניברסיטת מוסקבה.
* אשתו השנייה — יבגניה (בריק) חיריבסקאיה (ילידת 1981) — שחקנית קולנוע ותיאטרון.
** בת — זויה (ילידת 2009).

## פילמוגרפיה

### הפקה

## פרסים ומועמדויות

## קישורים חיצוניים

* 

*
קטגוריה:בוגרי המכון לקולנוע על שם גרסימוב
קטגוריה:מפיקי קולנוע רוסים
קטגוריה:במאי קולנוע רוסים
קטגוריה:במאי קולנוע סובייטים
קטגוריה:זוכי פרס נשר הזהב הרוסי
קטגוריה:זוכי פרס ניקה
קטגוריה:תסריטאים רוסים
קטגוריה:תסריטאי קולנוע סובייטים
קטגוריה:מנחי טלוויזיה רוסים
קטגוריה:מפיקי טלוויזיה רוסים
קטגוריה:תסריטאי טלוויזיה רוסים
קטגוריה:במאי טלוויזיה רוסים
קטגוריה:רוסים שנולדו ב-1962
אוצ'ה ג'ומבו

**אוצ'ה ג'ומבו רודריגז** (באנגלית: **Uche Jombo Rodriguez**; נולדה ב-28 בדצמבר 1979) היא שחקנית, תסריטאית ומפיקת קולנוע ניגרית.

## ביוגרפיה
ג'ומבו נולדה באביריבה, מדינת אביה, שבניגריה. יש לה תואר במתמטיקה ובסטטיסטיקה מאוניברסיטת קלאבאר, ותואר במדעי המחשב מהאוניברסיטה הפדרלית לטכנולוגיה במינה.

## קריירה
ג'ומבו התחילה דרכה בתעשיית הקולנוע הניגרית ב-1999, כששיחקה בסרט *Visa to hell*. בתור תסריטאית, היא כתבה וכתבה בשיתוף מספר סרטים, ביניהם: *The Celebrity, Games Men Play, Girls in the Hood & A Time to Love. * ג'ומבו אז פנתה גם להפקת סרטים, כגון *Nollywood Hustlers, Holding Hope* וכן *Damage,* אשר מתמודד עם נושא אלימות במשפחה.
ג'ומבו היא שגרירת מותג עבור Globacom.

## פילמוגרפיה

## פרסים

## קישורים חיצוניים

## הערות שוליים

קטגוריה:שחקניות קולנוע וטלוויזיה ניגריות
קטגוריה:במאיות קולנוע ניגריות
קטגוריה:מפיקות קולנוע ניגריות
קטגוריה:תסריטאיות ניגריות
קטגוריה:ניגריות שנולדו ב-1979
קטגוריה:ניגרים שנולדו ב-1979
כולם נפלו על הראש

**כולם נפלו על הראש** (באנגלית: **The Gods Must Be Crazy**) הוא סרט קומדיה דרום אפריקאי משנת 1980.

העלילה מתחילה בבוטסואנה, ועוקב אחרי סיפורם של קי, מנהיג בשבט בושמני החי במדבר קלהרי (בגילומו של השחקן הנמיבי Nǃxau ǂToma), אנדרו סטיין (מריוס ווירס), ביולוג המנתח זבל דגימות עבור עבודת הדוקטורט שלו וקייט תומפסון (סנדרה פרינסלו), מורה חדשה שהחלה לעבוד בבית הספר המקומי בכפר.

## תיאור העלילה
קי ושבטו הבושמני חיים באושר במדבר קלהרי, ללא קשר עם העולם החיצון. יום אחד, בקבוק זכוכית של קוקה-קולה נזרק ברישול ממטוס חולף ונופל אל הארץ בשלמותו. אנשי השבט מניחים שהחפץ המוזר הוא "מתנה" מן האלים ומצליחים למצוא לו שימושים רבים. אבל שלא כמו כל דבר שהיה להם לפני, ישנו בקבוק אחד בלבד לכולם. הדבר מייצר מתחים בשבט ולבסוף קי מתייעץ עם זקני השבט, ומסכים לעלות בעצמו ברגל אל קצה העולם ולהיפטר מהחפץ המקולל שפילג את השבט.

לאורך הדרך, הוא פוגש מספר אנשים, כגון: הביולוג אנדרו סטיין, הלומד על החיות המקומיות; קייט תומפסון, שזה עתה נשכרה ללמד בבית הספר בכפר כמורה בבית; חבורת לוחמי גרילה בראשות סם בוחה, הנרדף על ידי כוחות הממשלה לאחר כישלון של ניסיון ההפיכה שהוביל; ואת מדריך טיולי הספארי - ג'ק הינד.

כאשר קי נהיה רעב נקרית בדרכו דיר עיזים. הוא יורה בעז חץ מרדים, אבל הוא נתפס ומושלך לכלא. בינתיים, לוחמי הגרילה פולשים לבית הספר של קייט ושובים אותה ואת תלמידיה כמגנים אנושיים עד לבריחתם למדינה שכנה.

סטין, מפודי וצ'י יגלו עד מהרה כי עבודת השטח שלהם (תצפית על חיות הבר המקומיות) עוברת לאורך מסלולם של הטרוריסטים הנמלטים. הם משתקים את לוחמי הגרילה באמצעות חצים מרגיעים הנורים עליהם בקשת זעירה ומוסתרת שמפודי וצ'י אלתרו, ומצילים את קייט ואת הילדים. עם זאת, ג'ק הינד מגיע ולקחת משם קייט, ולוקח קרדיט על ההצלה שתוכננה ובוצעה על ידי מפודי, סטיין וקי. עם תום ריצוי תקופתו של קי, סטיין משלם את שכרו ושולח אותו לדרכו.

כאשר סטיין מספר לקייט על הטבע הביישני שלו, קייט מחבבת והם מתחילים במערכת יחסים.

קי מגיע בסופו של דבר אל החלון של אלוהים, השוכן בחלקו העליון של צוק גבוה, עם שכבה מוצקה של עננים נמוכים המסתירים לעיתים את הנוף שמתחת. כאשר הוא משוכנע שהגיע לקצה העולם, הוא זורק את הבקבוק מן הצוק וחוזר לשבט שלו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1980
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטים דרום אפריקאיים
1140-1149 לפנה"ס

**שימו לב: ערך זה מכיל אירועים מן השנים 1149 - 1140 לפני הספירה**

## אירועים ומגמות
* 1147 לפנה"ס - דמופון, מלכה האגדי של אתונה ובוגר מלחמת טרויה, מת לאחר 33 שנה בשלטון, ומוחלף על ידי בנו אוקסינטס.
* 1146 לפנה"ס - נבוכדנצר הראשון הופך למלך בבל.
* 1145 לפנה"ס - עלייתו של השופט יאיר הגלעדי (על פי התיארוך המקראי).
* תקופת השופטים בארץ ישראל.

## אנשים משמעותיים
* רעמסס השמיני 
* נבוכדנצר הראשון

*
קטגוריה:המאה ה-12 לפנה"ס
אייטן אמין

**אייטן אמין** (בערבית: **آيتن أمين**; נולדה בשנת 1978) היא במאית קולנוע מצרית, זוכת פרסים, שקבלה הכרה בינלאומית בעקבות סרט דוקומנטרי על המהפכה במצרים בשנת 2011. סרטיה הידועים: "תחריר 2011: טוב, הרע", "הפוליטיקאים" ו"וילה 69".

## ביוגרפיה
אייטן אמין נולדה באלכסנדריה, מצרים. היא למדה ביקורת קולנוע באוניברסיטה האמריקאית בקהיר. סרטיה הקצרים הראשונים עסקו בשחקנית וברקדנית מדיהה כאמל (مديحة كامل). היא הפיקה את סרט קצר "הגבר שלה", המבוסס על סיפור קצר של הסופרת המצרית אהדאף סוויף  העוסק בקנאה ונקמה של האישה הראשונה באישה השנייה של בעלה. הסרטון הוקרן במספר פסטיבלי קולנוע בינלאומיים. היא החלה לעבוד כעוזרת במאי ב-2008. אמין פרצה לתודע הציבורית בשנת 2011 עם סרטה "אביב 89" אשר הוצג בפסטיבל קאן. הסרט עוסק בשתי נערות בחוויות של שתי חברות בקיץ בסוף שנות ה-80.

## הקריירה הקולנועית
הסרט הידוע ביותר של אמין הוא "תחריר 2011: הטוב, הרע, והפוליטיקאים". היא נכחה בקהיר במהלך ההפגנות המחאה ב־25 בינואר והמהפכה המצרית. העניין שלה בהפגנות הוביל אותה לצלם ולביים את "תחריר 2011". שלושה במאים (אמין, תמאר עזאת ואחמד עבדאללה) מציגים פרספקטיבות שונות על המהפכה במצרים ומספקים סקירה מקיפה של המתרחש בכיכר תחריר. חלקה של אמין בסרט הוא "הרע". סרט הזה הזניק את הקריירה הקולנועית שלה. תחריר 2011 זכה בפרס פרס קולנוע למען השלום עבור הסרט הדוקומנטרי הטוב ביותר בברלין בשנת 2012.

הסרט הראשון שלה באורך מלא, "וילה 69" (2013), מלווה משפחה עוברת לגור עם קרוב משפחה מבוגר. ב־2017 אמין ביימה סדרת טלוויזיה.

ב-2021 ביימה את סרט הנעורים "החבורה", שזכה להפצה והצלחה מסחרית גם באירופה.

## קישורים חיצוניים

## הערות שוליים

קטגוריה:במאיות קולנוע מצריות
קטגוריה:בוגרות האוניברסיטה האמריקאית בקהיר
קטגוריה:ילידות 1978
קטגוריה:מצרים שנולדו ב-1978
דניאל לוידס

**דניאל לוידס** (באנגלית: **Danielle Lloyd**; נולדה ב-16 בדצמבר 1983) היא דוגמנית אנגלייה.

## ביוגרפיה
לוידס נולדה בליברפול ועם סיום התיכון החלה לדגמן, ב-2004 הוכתרה כמיס אנגליה והתחרתה במיס עולם 2004, ב-2006 נבחרה למיס בריטניה הגדולה, בדצמבר 2006 הופיעה בעירום במגזין פלייבוי דבר הגרם לה לאבד את תוארה.

היא הופיעה על שער מגזין הגברים "FHM" ועלתה לגמר בתחרות "מיס מקסים" שערך המגזין מקסים, ב-2006 השתתפה בתוכנית "Test the Nation" בערוץ BBC One ונחשף כי חשבה שפסל של וינסטון צ'רצ'יל הוא פסלו של הנשיא השחור הראשון, אך לאחר מכן פורסם כי ציון מנת המשכל שלה הוא 152 ואף השתתפה בפרק של החוליה החלשה.

בשנת 2007 הצטרפה כדיירת לעונה החמישית של גרסת המפורסמים של האח הגדול בריטניה והגיעה לחמישייה עד לחמישייה הסופית שנשארו בבית, ב-2010 השתתפה בגרסה הבריטית של וייפאאוט.

## קישורים חיצוניים

* 

## הערות שוליים

קטגוריה:דוגמניות אנגליות
קטגוריה:זוכות מיס אנגליה
קטגוריה:משתתפות בתחרות מיס עולם
קטגוריה:מתחרי האח הגדול (בריטניה)
קטגוריה:בריטיות שנולדו ב-1983
קטגוריה:בריטים שנולדו ב-1983
חיים מאדאר

הרב **צבי חיים מאדאר**(1933 – 3 בדצמבר 2004) היה שוחט, סופר סת"ם, מורה, פוסק ורבה הראשי של תוניסיה.

## ביוגרפיה
נולד בג'רבה שבתוניסיה בשנת 1933 (י"א באדר ה'תרצ"ג) לדיאמנטה (תיתה) סעדון (אחותו הגדולה של הרב בוגיד חנינא סעדון) ולרב צמח מאדאר. בילדותו למד מקרא אצל הרב רפאל כדיר צבאן, ובהמשך למד תלמוד אצל הרב שאול מקיקץ שלי. למד פסיקה אצל הרב שלמה מאזוז, וכן אצל הרב כמוס הכהן והרב רחמים חי חויתה הכהן.

בצעירותו למד את מקצוע השחיטה אצל הרב יוסף חדאד, ואת הלכות השחיטה וטריפות למד אצל הרב חויתה סופר, ובגיל 20 החל לשמש כמורה לתלמידים בבית הכנסת "רבי מנחם חורי".

בגיל 25 נישא לחותה, בת רב בוגיד סעדון (אחי אמו), לימים רבה של ג'רבה, ויחד נולדו להם שני ילדים. לפרנסתו עסק בתקופה זו בשחיטה ובכתיבת סת"ם, וכן היה מעבד עורות קלף וגויל, ומייצר בתי תפילין ודיו לכתיבה.

בשנת 1962 (ה'תשכ"ב) התאלמן מאשתו, שנפטרה לאחר מחלה ממושכת. בשנת 1967 (ה'תשכ"ז) נישא בשנית, בעיר זרזיס, לפרטונה בת הרב בועז חדאד, להם נולדו שבעה ילדים. בין השנים 1960–1967 (ה'תש"ך - ה'תשכ"ז) שימש כמורה בישיבה בבית הכנסת "רבי אברהם חדאד", בשנת 1969 (ה'תשכ"ט) חזר ללמד בבית הכנסת "רבי מנחם חורי" למשך כשנה, ומשם המשיך לשמש כמורה ברובע הגדול של ג'רבה עד לשנת 1972 (ה'תשל"ב).

לאחר פטירת רבה של תוניסיה, רב פראג'י ווזאן, בשנת 1985 (ה'תשמ"ד), התבקש הרב מאדאר לעבור לתוניס הבירה כדי למלא את מקומו. הוא הסכים להיכנס לתפקיד רק למשך תקופת ניסיון, בעיקר בשל אי רצונו לעזוב את ג'רבה על רקע היעדר חינוך יהודי הולם בתוניס עבור ילדיו. לשם כך השאיר את משפחתו בג'רבה, ונסע לתוניס לתקופת ניסיון, שבסופה הוזמן למשכנו של חביב בורגיבה, נשיא תוניסיה, ושם השתכנע סופית לכהן במשרה. הכתרתו הרשמית לתפקיד רבה של תוניסיה נערכה בט"ו בשבט ה'תשמ"ה, והוא כיהן בתפקיד במשך כ-20 שנים.

הלך לעולמו בבית החולים שערי צדק לאחר מחלה ב-3 בדצמבר 2004 (כ' בכסלו ה'תשס"ה).

## חיבורו
***מקור חיים** - שו"ת על ארבעה טורים, מספר חלקים, ירושלים תשס"ז

## לקריאה נוספת
* **מקור חיים** - שו"ת על ארבעה טורים, חלק א', ירושלים תשס"ז, עמ׳ 26
* שמעון ואנונו, **ארזי הלבנון - אנציקלופדיה לגאוני וחכמי יהדות ספרד והמזרח**, תשס"ו, חלק ב', עמ' 676

## קישורים חיצוניים
* Death of the Grand Rabbi of Tunisia, באתר 10 בדצמבר 2004, באתר PRWEB

## הערות שוליים

קטגוריה:תוניס: רבנים
קטגוריה:מחברי ספרי שו"ת
קטגוריה:רבנים ראשיים לתוניסיה
קטגוריה:ילידי 1933
קטגוריה:נפטרים ב-2004
כרמן נבל

**כרמן נבל** (בגרמנית: **Carmen Nebel**; נולדה ב-24 ביולי 1956) היא מנחת טלוויזיה גרמנייה.

## ביוגרפיה
נבל נולדה בסקסוניה. היא למדה פדגוגיה, גרמנית ואנגלית באוניברסיטת הומבולדט של ברלין.

לאחר לימודיה החלה לעבוד בטלוויזיה הציבורית של מזרח גרמניה "Deutscher Fernsehfunk". ב-1989 הנחתה את תוכנית כישרונות הצעירים "Sprungbrett". לאחר סתיו העמים עבדה עבור ARD.

מ-1994 ועד 2003 הנחתה את תוכנית השלאגר "Feste der Volksmusik".

מ-1992 ועד 1995 הכריזה על תוצאות הניקוד של גרמניה באירוויזיון. היא הנחתה את התחרות לבחירת נציג גרמניה באירוויזיון 1992 שנערך במאלמה, שנקראה "שיר עבור מאלמה" (Ein Lied für Malmö).

היא זכתה במספר פרסים על עבודתה, ובין היתר זכתה בפרס "Goldene Kamera", טקס פרסי טלוויזיה גרמני. בשנת 2009 קיבלה אות מטעם מסדר הכבוד של הרפובליקה הפדרלית של גרמניה.

היא מתגוררת בברלין.

## קישורים חיצוניים

* https://www.schlagerportal.com/stars/carmen-nebel
* http://harmonyparlor.blogspot.com/2009/08/carmen-nebel-summer-special-with-andre.html

קטגוריה:מנחות טלוויזיה גרמניות
קטגוריה:בוגרות אוניברסיטת הומבולדט של ברלין
קטגוריה:בוגרי אוניברסיטת הומבולדט של ברלין
קטגוריה:גרמניות שנולדו ב-1956
קטגוריה:גרמנים שנולדו ב-1956
הספירה לאחור (סרט, 2006)

**הספירה לאחור** (ברוסית: **Обратный отсчёт**) הוא סרט קולנוע רוסי משנת 2006, מסוגת מותחן פעולה בבימויו של ואדים שמליוב, בהפקת ואלרי טודורובסקי וחברת ההפקות שלו Rekun-TV ובכיכובם של אנדריי מרזליקין, לאוניד יארמולניק ואוקסנה אקינשינה.

הסרט הופץ במדינות המערב בשם "המשימה: מוסקבה" (באנגלית: **Moscow Mission**).

## עלילה
בדיוק בעוד 48 שעות יתרחש במוסקבה פיצוץ. מארגן הפיגוע הוא הטרוריסט הידוע חדיד. זהו המידע העדכני ביותר שמצליח להעביר לפני מותו סוכן חשאי במחלקה למלחמה בטרור של שירות הביטחון הפדרלי.

כל קהילת המודיעין הרוסית נמצאת בכוננות, אבל רק צוות מבצעי בראשות קולונל נצ'אייב, יכול למנוע את הפיצוץ. מסביבו, הוא אוסף צוות די ססגוני ומוזר:
*אנה, האקרית שפרצה לאתר האינטרנט של הפנטגון, שנענשת "על תנאי" ונשלחת לעבוד בשירות הביטחון תחת השגחתו של נצ'אייב;
*איש המבצעים מקס, שנוטה לפעול באימפולסיביות;
*קרוט, מנטרל פצצות עיוור שאיבד עין במהלך משימה כושלת, אבל נשאר מומחה ייחודי לחומרי נפץ;
*אולגה, פסיכולוגית, שנשלחת כאחראית מטעם הממשלה.

בשלב מסוים הצוות מודר מכל פעילות בשל תככים במסדרונות הגבוהים, אבל הם ממשיכים לחקור באופן עצמאי כדי למנוע את הפיצוץ.

## שחקנים ודמויות

## קישורים חיצוניים
* 
קטגוריה:סרטי פשע רוסיים
קטגוריה:סרטי פעולה רוסיים
קטגוריה:סרטי מתח רוסיים
קטגוריה:סרטי 2006
קטגוריה:סרטים ברוסית
קטגוריה:שירות הביטחון הפדרלי הרוסי בתרבות ובאמנות
תאונת מטוס המיג-23 בבלגיה

ב-4 ביולי 1989, מטוס קרב מדגם מיג-23 של חיל האוויר הסובייטי התרסק לתוך חווה סמוך לקורטרייק, בלגיה, תוך הריגת אדם אחד. הטייס נפלט מהמטוס מעל לשעה מוקדם יותר ליד העיר קואובז'ק בפולין, אחרי שחווה תקלות טכניות, אך המטוס המשיך לטוס עוד כ-900 ק"מ נוספים לאחר מכן ללא הטייס, עד שאזל לו הדלק והתרסק.

## תולדות הטיסה
התאונה החלה כטיסת אימון שגרתית. על המטוס לא היה חימוש, למעט עבור התותח. קולונל ניקולאי סקורידין, הטייס, המריא עם המטוס מדגם מיג-23M מבסיס חיל האוויר בגיץ' שליד העיר קואובז'ק, פולין. במהלך ההמראה, המבער האחורי של המנוע כשל, תוך גרימת אובדן חלקי של כוח והנמכת גובה. בגובה של 150 מטר, תוך כדי שהמטוס ממשיך להנמיך גובה, הטייס, ששיער שהמטוס עומד להתרסק בתוך שניות ספורות, החליט לנטוש את המטוס. הוא נטש את המטוס מבלי לכבות את המנוע התקול וצנח בבטחה. עם זאת, המנוע הפגום המשיך לפעול והמטוס נשאר באוויר, תוך שהוא טס באמצעות טייס אוטומטי ששמר על כיוון טיסתו בעת הנטישה – כיוון מערב.

המטוס חסר-הטייס עזב את המרחב האווירי הפולני וחלף דרך המרחב האווירי של גרמניה המזרחית. כאשר חצה את המרחב האווירי של גרמניה המערבית, הוא יורט על ידי זוג מטוסי F-15 אמריקאיים, שהיו מוצבים בבסיס בהולנד. טייסי ה-F-15 דיווחו כי במטוס המיג לא היה טייס. מכיוון שלא קיבלו אישור להפילו, המשיך המיג לטוס לכיוון המרחב האווירי של הולנד, אותו חצה ללא הפרעה.

כאשר הגיע המטוס למרחב האווירי הבלגי, מטוסי ה-F-15 המלווים קיבלו הוראה להפיל את המטוס מעל הים הצפוני. ברם, הדלק במטוס המיג אזל, והוא החל לפנות דרומה באיטיות, תוך התקרבות לצרפת. הדבר גרם לכוננות של מטוסי המיראז' של חיל האוויר הצרפתי, שהתבקשו לירות על המטוס אם יהווה סיכון לאזורים בנויים בצרפת. לבסוף, לאחר שטס מעל 900 ק"מ, התרסק המיג לתוך חווה ליד קורטרייק שבבלגיה, פחות מ-10 ק"מ מהגבול הצרפתי, תוך שהוא הורג תושב בן 18.

## השפעות פוליטיות
הממשלה הבלגית הביעה מחאה רשמית לברית המועצות על היעדר התרעה על המטוס התועה. שר החוץ הבלגי, מארק אייסקנס, הביע חשש כי "מהרגע שהמיג-23 אותר לראשונה במכ"ם נאט"ו, ועד הרגע שהתרסק יותר משעה לאחר מכן, לא נשמעה מילת אזהרה מהצד הסובייטי" וגם כי "הייתה 'איטיות בולטת' בצד הסובייטי בחשיפה האם המטוס נשא נשק גרעיני או כלי נשק רעילים".

בנובמבר 1989, פיצתה הממשלה הסובייטית את ממשלת בלגיה בסכום ששווה בערכו לכ-625,000 אירו.

## ראו גם
* כשל מנוע
* טיסה 522 של הליוס איירווייז

## קישורים חיצוניים

*תרשים של מסלול הטיסה (מתוך העיתון ליברסיון, תיאור בצרפתית)
*The strange accident of the MiG-23
*The MiG 23 That Flew For 900km Without Pilot Then Crashed in A Farm Killing a Boy
* 

## הערות שוליים

קטגוריה:1989 בברית המועצות
קטגוריה:תקריות ואסונות תעופה של כלי טיס צבאיים
קטגוריה:תקריות דיפלומטיות
קטגוריה:תקריות ואסונות תעופה עקב כשל מנוע
קטגוריה:תקריות ואסונות תעופה עקב מיצוי הדלק
אינה מולר

**אינה מולר** (בגרמנית: **Ina Müller**; נולדה ב-25 ביולי 1965) היא זמרת-יוצרת, קומיקאית ומנחת טלוויזיה גרמנייה.

## ביוגרפיה
מולר נולדה בקלן כרביעית מבין חמש בנות, לאחר סיום התיכון היא הוכשרה כטכנאית בתי מרקחת, ועבדה במספר בתי תרופות, ב-1994 ייסדה ביחד עם חברתה אדה שניטגארד את הצוות הקומי "מלכת הדבורים".

ב-2004 הוציאה את אלבומה הראשון כזמרת בשם "Das große Du", ב-2009 הייתה מועמדת לפרס קומיקאית השנה בפרס הטלוויזיה "Deutscher Comedypreis", ב-2009 שימשה כפרשנית ברדיו של תחרות האירוויזיון וב-2011 הגישה את תוצאות הניקוד הגרמני בתחרות ושבאותה שנה הייתה גרמניה המדינה המארחת, ב-2011 גם הנחתה את טקס פרסי המוזיקה "Echo Music Prize" ונבחרה כשגרירה של ארגון מבשלי הבירה בגרמניה לרגל "יום הבירה".

## קישורים חיצוניים

* 

## הערות שוליים

קטגוריה:זמרות גרמניות
קטגוריה:זמרות-יוצרות גרמניות
קטגוריה:גרמניות שנולדו ב-1965
קטגוריה:גרמנים שנולדו ב-1965
אלכסנדר מטקובסקי

**אלכסנדר מָטְקוֹבְסְקִי** (במקדונית: **Александар Матковски**, בסרבו-קרואטית: **Aleksandar Matkovski**; 30 במאי 1922, קרושבו, ממלכת יוגוסלביה – 15 באפריל 1992, סקופיה, מקדוניה) היה היסטוריון, פילולוג ומזרחן מקדוני, חוקר תולדות מקדוניה ויהדות מקדוניה.

## קורות חייו
אלכסנדר מטקובסקי נולד בקרושבו. בילדותו עברה משפחתו לגוסטיבר ובהמשך לסקופיה. הוא הצטרף למפלגה הקומוניסטית של יוגוסלביה, ולאחר כיבושה של ממלכת יוגוסלביה על ידי גרמניה הנאצית לחם בשורות הפרטיזנים של טיטו. לאחר המלחמה רכש תואר ראשון באוניברסיטת סקופיה, תואר שני באוניברסיטת זאגרב, וב-1961 דוקטורט באוניברסיטת בלגרד. חבר האקדמיה למדעים ואמנויות של מקדוניה .

מטקובסקי חקר את תולדות מקדוניה, את תולדות יהודי מקדוניה, ואת המאבק החמוש נגד הכיבוש הגרמני במהלך מלחמת העולם השנייה. ב-1983 פרסם מחקר מקיף על תולדות יהודי מקדוניה בספרו "ההיסטוריה של יהודי מקדוניה". ב-1990 היה שותף לכתיבת פרקים מהספר "תולדות השואה – יוגוסלביה", בהוצאת יד ושם, בעריכת מנחם שלח.

מת בסקופיה ב-1992 והוא בן 69.

## קישורים חיצוניים
* סרט דוקומנטרי על אלכסנדר מטקובסקי, באתר יוטיוב  

## הערות שוליים

קטגוריה:היסטוריונים יוגוסלבים
קטגוריה:פרטיזנים יוגוסלבים
קטגוריה:פילולוגים
קטגוריה:ילידי 1922
קטגוריה:נפטרים ב-1992
סאדיאטס

**סאדיאטס**, המכונה גם **סאדיאטס השני** היה מלך לידיה השלישי מהשושלת המרמנדית, בנו של ארדיס השני מלך לידיה. על פי הרודוטוס, הוא שלט במשך כ-20 שנים, בין 603 ל-591 לפני הספירה הוחלף על ידי בנו אליאטס.

סאדיאטס פתח במלחמה כנגד העירה האיונית מילטוס, בנו אליאטס המשיך גם הוא להיאבק במילטוס.

תיארוך השושלת המרמנדית אינו מדויק, ומבוסס על חישוב שערכו ג'ון בגנל ברי ורוסל מיגס (1975), שהעריכו כי שלטונו של גיגס היה בשנים 652-687 לפנה"ס. על פי הרודוטוס, ארדיס מלך כ-49 שנים (שלטונו הסתיים ב-603 לפנה"ס), ובנו סאדיאטס מלך 12 שנה (שלטונו הסתיים ב-591 לפנה"ס).

## קישורים חיצוניים
*Sadyattes II

קטגוריה:ערכים שבהם תבנית בריטניקה אינה מתאימה
קטגוריה:מלכי לידיה
קטגוריה:אישים שחיו במאה ה-7 לפנה"ס
התאומים קרלסון

**קייל וליין קרלסון** (באנגלית: **Carlson Twins**; נולדו ב-24 בדצמבר 1978) הם זוג אחים תאומים דוגמנים אמריקאים.

## ביוגרפיה
קייל וליין נולדו במינסוטה לאם סייעת לאחות ואב בעל חברה.

הם למדו לתואר במנהל עסקים מאוניברסיטת וינונה (Winona State University).

הם התחילו את קריירת הדוגמנות שלהם כשהתגלו בקניון בוויסקונסין ובמהרה נהפכו לדוגמנים מצליחים בתעשיית האופנה הבינלאומית.

הם עבדו עבור ארמאני ואברקרומבי אנד פיץ' והפופולריות שלהם אף עלתה שהופיעו בקטלוג "A&F Quarterly".

ליין התמודד בפרק של התוכנית אפקט הפחד.

ב-2004 שיחקו בקומדיית המצבים של פוקס "Quintuplets".

ב-2005 הם הופיעו בקומדייה "Mobile Home Disaster" של The WB.

ב-2007 קייל הופיע בתוכנית "Deserving Design" בה בכל פרק משפחה מציגה למעצב פנים חדר בביתם אותו הם מעוניינים לעצב מחדש.

ליין משמש כחבר בהנהלת הארגון "ילדי החמניות" שיוסד על ידי הדוגמנית הלנה הודובה במסגרת תפקידו הוא יזם מספר אירועי צדקה ובין היתר ארגן ב-2010 ערב לקידום מודעות לאוטיזם.

## קישורים חיצוניים

* 
* 
* 

## הערות שוליים

קטגוריה:דוגמנים אמריקאים
קטגוריה:תאומים אמריקאים
קטגוריה:אמריקאים שנולדו ב-1978
אנדריי צ'אדוב

**אנדריי אלכסנדרוביץ צ'אדוב** (ברוסית: **Андрей Александрович Чадов**, נולד ב-22 במאי 1980 במוסקבה) הוא שחקן קולנוע וטלוויזיה רוסי.

## ביוגרפיה
### חייו המוקדמים
אביו, אלכסנדר צ'אדוב, מת ב-1986, גם הוא וגם אחיו גודלו על ידי אם חד-הורית. היא גידלה את הילדים, כמו החברים הכי טובים. האחים אומנם דומים, אבל הם לא תאומים, יש שישה עשר חודשים הבדל ביניהם.

אנדריי ואלכסיי החלו ללמוד במגמת משחק בבית הספר, ולאחר מכן המשיכו לעבוד כשחקנים בתיאטרון העירוני בפרדלקינו בפרברי מוסקבה. לאחר שסיים את בית הספר, אנדריי נכנס ללימודי משחק בבית הספר למשחק על שם שצ'וקין והועבר לאחר מכן הצטרף לאחיו בבית שצ'פקין לתיאטרון במוסקבה.

## קריירה
בעודו סטודנט, אנדריי עשה את הופעת הבכורה שלו בקולנוע בתפקיד משנה בסרט *מפולת* (2001) של הבמאי איוון סולובוב.

אנדריי התפרסם אחרי שכיכב בסדרת הטלוויזיה *הצוערים*, שם הוא שיחק את אחת מהדמויות הראשיות: הבמאי פיוטר טודורובסקי בצעירותו, בסדרה שהופקה על ידי בנו של פיוטר, ואלרי טודורובסקי.

בשנת 2005 אנדריי הופיע עם אחיו אלכס בסרט הדרמה *חי*. הם גם הופיעו יחד במגוון סרטים וסדרות טלוויזיה, כגון *SLOVE. היישר בלב* וסדרת הטלוויזיה *עניין של כבוד*. אנדריי גם היה מעורב בהפקות סרטים מערביות, בעיקר כאלה שצולמו בצרפת ובריטניה כמו הסרט *Bigga than Ben*.

## משפחתו
כאמור לעיל, הוא אחיו הגדול של השחקן אלכסיי צ'אדוב. במהלך הצילומים לתוכנית הטלוויזיה *המרוץ הגדול* צ'אדוב פגש את סבטלנה סבטיקובה שהייתה בת זוגו עד שהשניים נפרדו באביב 2010.

## פילמוגרפיה

## קישורים חיצוניים

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:רוסים שנולדו ב-1980
אלכסיי צ'אדוב

**אלכסיי אלכסנדרוביץ' צ'אדוב** (ברוסית: **Алексе́й Алекса́ндрович Ча́дов**; נולד ב-2 בספטמבר 1981, סולנצבו, מחוז מוסקבה, כיום חלק מהעיר מוסקבה)  הוא שחקן קולנוע וטלוויזיה רוסי. אחיו הצעיר של השחקן אנדריי צ'אדוב.

## ביוגרפיה
אלכסיי נולד בסולנצבו בפרברי העיר מוסקבה. יחד עם אחיו אנדריי, הם גודלו על ידי אמם גלינה פטרובנה, לאחר שאביהם מת כשאלכסיי היה בן 5. לאם לא היה כל קשר לתחום הקולנוע. בשנות לימודיו בבית ספר התמקד בלימודים במגמת התיאטרון.

לאחר סיום לימודיו בבית הספר התקבל ללימודי תיאטרון במכון על שם שצ'פקין תחת הדרכתו של ולדימיר פרוחורוביץ'. בשנת 2003 סיים את לימודיו במכון יחד עם אחיו אנדריי והחל לשחק בסרטי קולנוע במקביל ללימודיו במכון.

## קריירה
התפקיד הקולנועי הראשון היה בסרט מלחמה בבימויו של אלכסיי בלבאנוב והוא זכה לפופולריות רבה. בזכות תפקידו הוא זכה בפרס פטיבל מונטריאול בקטגוריית השחקן הטוב ביותר.

ב-2003 אלכסיי הוזמן על ידי הבמאי אנדריי פרושקין לתפקיד קוסטיה זוטיקוב בסרט הדרמה "משחקי הפרפרים". באותה שנה הוא שיחק בסרט נוסף של בלבאנוב, "האמריקאי", בו גילם תפקיד לצדו של מייקל ביהן, כשהצילומים נערכו באירקוטסק, אך כשהצוות נסע לנורליסק להמשך צילומים ביהן עזב ללוס אנג'לס ולא המשיך את הצילומים ובעקבות זאת הפקת הסרט לא הושלמה מעולם.

זמן קצר לאחר מכן, אלכסיי הוזמן לצלם בסרטים שוברי קופות והוא הופיע בסרט הערפדים "משמר הלילה" בו גילם את דמותו של הערפד קוסטיה.

ב-2005 הבמאי אלכסנדר ולדינסקי הזמין אותו לגלם את דמות הכומר בסרטו אני חי. במהלך הצילומים אלכסיי שיחק לראשונה עם אחיו צ'אדוב ולאחר מכן הופיע בשלל סרטים כמו הפלוגה התשיעית, חום ובטרילוגיית "אהבה בעיר הגדולה".

משנת 2018 מגלם את התפקיד הראשי בסדרת הטלוויזיה צוות אוויר.

## פילמוגרפיה

## קישורים חיצוניים

* 

## הערות שוליים

קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1981